Document ID: 31991R1181

ΚΑΝΟΝΙΣΜΟΣ ( ΕΟΚ ) αριθ . 1181/91 ΤΗΣ ΕΠΙΤΡΟΠΗΣ της 6ης Μαΐου 1991 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στον τομέα των οπωροκηπευτικών ( ΣΜΣ ) μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια, τα πεπόνια, τα βερίκοκα, τα ροδάκινα και τις φράουλες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό ( ΕΟΚ ) αριθ . 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού κατά τις συναλλαγές νωπών οπωροκηπευτικών ( 1 ), και ιδίως το άρθρο 9,
Εκτιμώντας :
ότι ο κανονισμός ( ΕΟΚ ) αριθ . 816/89 της Επιτροπής ( 2 ) καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990 - ότι μεταξύ των προϊόντων αυτών συμπεριλαμβάνονται οι τομάτες, τα μαρούλια, οι σκαρόλες, τα καρότα, οι αγκινάρες, τα επιτραπέζια σταφύλια, τα πεπόνια, τα βερίκοκα, τα ροδάκινα και οι φράουλες -
ότι ο κανονισμός ( ΕΟΚ ) αριθ . 3944/89 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 245/90 ( 4 ), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών, εφεξής ονομαζόμενου "ΣΜΣ "-
ότι ο κανονισμός ( ΕΟΚ ) αριθ . 855/91 της Επιτροπής ( 5 ) καθόρισε για τα προαναφερθέντα προϊόντα τις περιόδους που αναφέρονται στο άρθρο 2 του κανονισμού ( ΕΟΚ ) αριθ . 3210/89 έως τις 19 Μαΐου 1991 - ότι οι προοπτικές αποστολών προς την υπόλοιπη κοινοτική αγορά, με εξαίρεση την Πορτογαλία, καθώς και η κατάσταση της κοινοτικής αγοράς, οδηγούν για τα εν λόγω προϊόντα, με εξαίρεση τα βερίκοκα και τα ροδάκινα, στον καθορισμό της περιόδου Ι - ότι, όσον αφορά τα βερίκοκα και τα ροδάκινα, με βάση τα προαναφερθέντα κριτήρια, πρέπει να καθορισθεί για τα βερίκοκα μια περίοδος ΙΙ από 3 έως 23 Ιουνίου και για τα ροδάκινα μια περίοδος ΙΙ από 27 Μαΐου έως και 23 Ιουνίου - ότι, δεδομένου του ευαίσθητου χαρακτήρα που παρουσιάζει η αγορά για τα προϊόντα αυτά, πρέπει να καθοριστούν ενδεικτικά ανώτατα όρια σύμφωνα με το άρθρο 3 του κανονισμού ( ΕΟΚ ) αριθ . 3210/89, για μικρά χρονικά διαστήματα -
ότι πρέπει να υπενθυμιστεί ότι οι διατάξεις του κανονισμού ( ΕΟΚ ) αριθ . 3944/89, οι σχετικές με τη στατιστική παρακολούθηση και τη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών, εφαρμόζονται προκειμένου να διασφαλίζεται η λειτουργία του ΣΜΣ -
ότι η ανάγκη ακριβούς ενημέρωσης δικαιολογεί τη συχνή περιοδικότητα των ανακοινώσεων στην Επιτροπή όσον αφορά τη στατιστική παρακολούθηση των συναλλαγών -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Για τις τομάτες, τα κεφαλωτά μαρούλια, τα μαρούλια εκτός από τα κεφαλωτά, τις σκαρόλες, τα καρότα, τις αγκινάρες, τα επιτραπέζια σταφύλια, τα πεπόνια και τις φράουλες που υπάγονται στους κωδικούς που αναφέρονται στον πίνακα, οι περίοδοι που αναφέρονται στο άρθρο 2 του κανονισμού ( ΕΟΚ ) αριθ. 3210/89 καθορίζονται στο παράρτημα .
2 . Για τα βερίκοκα που υπάγονται στον κωδικό ΣΟ 0809 10 00 και τα ροδάκινα που υπάγονται στον κωδικό ΣΟ ex 0809 30 00 :
- τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και
- οι περίοδοι που αναφέρονται στο άρθρο 2 του κανονισμού ( ΕΟΚ ) αριθ . 3210/89
καθορίζονται στο παράρτημα . Άρθρο 2
1 . Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ ) αριθ . 3944/89, με εξαίρεση τα άρθρα 5 και 7 .
Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται το αργότερο κάθε Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας .
2 . Οι ανακοινώσεις που προβλέπονται στο άρθρο 9 πρώτο εδάφιο του κανονισμού ( ΕΟΚ ) αριθ . 3944/89 για τα προϊόντα που αναφέρονται στο άρθρο 1 παράγραφος 2, που υπάγονται σε περίοδο ΙΙ ή σε περίοδο ΙΙΙ, διαβιβάζονται στην Επιτροπή κάθε εβδομάδα, το αργότερο κάθε Τρίτη για την προηγούμενη εβδομάδα .
Κατά τη διάρκεια εφαρμογής της περιόδου Ι, οι ανακοινώσεις αυτές πραγματοποιούνται μηνιαίως, το αργότερο την πέμπτη ημέρα κάθε μηνός, για τα στοιχεία του προηγούμενου μηνός - κατά περίπτωση, η ανακοίνωση αυτή περιλαμβάνει την ένδειξη "καμία ". Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 6 Μαΐου 1991 .

Labels: 3
17
18